
FESTIVAL, KTORÝ OPVJA UMENÍM 



Milí priatelia, 

tešíme sa na vašu spoločnosť počas Svätojánskeho víkendu 
vo „Svetovom Jure". Vychutnajte si spolu s nami atmosféru 
starobylého mestečka, ktoré je jednou z troch pamiatko¬ 
vých rezervácií v Bratislavskom kraji. „Červenou niťou" festi¬ 
valu sú výnimočné osobnosti, ktorých život bol spojený so 
Svätým Jurom. V treťom ročníku nám bol veľkou inšpiráciou 
učenec a kartograf Samuel Mikovíni, herec Michal Dočolo- 
manský a insitný maliar Jozef Lackovič. 

V magickom svätojurskom trojuholníku, na deviatich festi¬ 
valových miestach objavíte výstavy insitného, ale aj moder¬ 
ného výtvarného umenia, keramickej plastiky a fotografie; 
potešíte svoje uši koncertami od klasickej hudby, cez„uhor- 
ský rock" až po živelnú world mušie, pozriete si miestne 
ochotnícke divadlá, spoznáte pútavé príbehy svätojurských 
osobností, ale aj osobnosti svätojurských vinárov. 

Pod klenbami stáročných pivníc, pod korunami krásnych gaš¬ 
tanov, v zachránenom vinohrade i na vernisážach ochutná¬ 
te vína rôznych chutí, vôní a farieb a miestne špeciality. Vaše 
deti sa hravým spôsobom naučia niečo z histórie a cez vlast¬ 
nú tvorivosť sa priblížia k tajom výtvarného umenia. Svätý 
Jur, mesto s multikultúrnou históriou, otvára brány všetkým 
ľudom dobrej vôle, milovníkom umenia i znalcom vína. 

Ing. Šimon Gabura 
primátor Mesta Svätý Jur 
Festivalový tím 
Academia Istropolitana Nová a partneri 



ŽIVELNÁ BANDA ZAHRÁ 
EXKLUZÍVNE PRE FESTIVAL 
SKLADBY Z MUZIKÁLU 
NA SKLE MAĽOVANÉ! 


Exkluzívne pre divákov festivalu pripravila slovenská 
worldmusic skupina Banda v zložení Samo Smetana (husle, 
mandolína, buzuki, tamburína, spev), Alžbeta Lukáčová 
(cimbal, heligónka, perkusie, spev), Ivan Hanula (viola, 
mandolína, buzuki, spev), Peter Obuch (kontrabas, spev), 
Igor Ajdži Sabo (bicie nástroje, perkusie, spev), Eva Brunov- 
ská (spev, keyboard) špeciálny koncert skladieb z preslá¬ 
veného muzikálu. Autormi tohto mimoriadne úspešného 
poľského divadelného predstavenie sú básnik Ernest Bryll 
a hudbu zložila skladateľka Katarzyna Gärtnerová. V kos¬ 
tole Najsvätejšej trojice zahrá Banda skladby z tohto die¬ 
la na počesť Jánošíka - Michala Dočolomanského, ktorý 
svoju úspešnú hereckú kariéru začínal v ochotníckom di¬ 
vadle práve vo Svätom Jure. Nezabudnuteľný sa stal ako Já¬ 
nošík z muzikálu inscenovanom v Slovenskom národnom 
divadle, kde sa predstavenie odohralo na 648 reprízach. Na 
jednoduchej scéne s obrovskou textilnou šmykľavkou hral, 
spieval, tancoval a skákal saltá neuveriteľných 28 rokov. 


SVÄTÝ JUR, MESTO, V KTOROM SA OŽENIL SAMUEL MIKOVÍNI, 
UČENEC SVETOVÉHO VÝZNAMU 


Polyhistor, architekt, matematik, geodet, kartograf, astro¬ 
nóm, vodohospodár, staviteľ, pedagóg, umelec, medirytec, 
prvý Slovák s titulom inžiniera. Samuel Mikovíni (1698- 
1750), pôvodom z Ábelovej, bol spolu s Matejom Belom 
mimoriadnym učencom svetového významu vtedajšieho 
Uhorska. Vynikal v oblasti technických vied, svoje poznatky 
z matematiky, astronómie a fyziky využíval najmä v karto¬ 
grafii, topografii a staviteľstve. Preslávil sa mapami a medi¬ 
rytinami, na ktorých zachytil vtedajšiu podobu mnohých 
slovenských miest a hradov. 

Základom Mikovíniho kartografických meraní bola trigono- 
metrická sieť. Jej opornými bodmi boli Bratislava, Nitra, Ban¬ 
ská Bystrica, vrchy Vojšín a Sitno a jeden z triangulačných 
bodov bol situovaný aj pri Svätom Jure na malokarpatskom 
výbežku (Promontorium Sancti Georgii), odkiaľ bol dobrý vý¬ 
hľad na ďalšie body jeho triangulačnej siete - na bratislavský 
a nitriansky hrad. Podľa niektorých historikov išlo o kótu 304 
východne od mesta, podľa iných autorov o dnešný Pustý 
kostolík Nanebovzatia Panny Márie. Či sa Jur dostal medzi 
Mikovíniho triangulačné body z vedeckých dôvodov, alebo 
bola pôvodom tohto rozhodnutia láska, sa už nedozvieme. 
Presne pred 289 rokmi, 16. júna, však vo Svätom Jure uzavrel 
manželstvo s Annou Reginou Gilligovou a stal sa majiteľom 


dvoch domov (jeden z nich dodnes stojí na Prostrednej uli¬ 
ci), piatich vinohradov a dvoch lúk. Jedna z ulíc vo Svätom 
Jure dnes hrdo nesie meno Mikovíniho. 




BAROKOVÉ SRDCE HRÁ 
VIVALDIHO TAK, AKO HO 
POČÚVAL MIKOVÍNI 


Samuel Mikovíni sa čisto teoreticky mohol stretnúť s Anto- 
niom Vivaldim (1678-1741) a počuť ho hrať jeho očarujúce 
kompozície. Súbor II Cuore Barocco vďaka použitiu replík 
dobových nástrojov, dobovému ladeniu a vďaka poznat¬ 
kom načerpaným z dobových rukopisov a štúdiom na za¬ 
hraničných hudobných univerzitách vytvára možnosť priblí¬ 
žiť sa k skladbám minulých storočí, k tzv. starej hudbe, čo 
najvernejšie. Otvárací koncert festivalu VIVA VIVALDI! odo¬ 
hrá súbor v rímskokatolíckom kostole sv. Juraja. 


Foto: Pohľad na Svätý Jur, Jozef Lantz 1837 

















J. Lackovič: Vinohradnícky kalendár - Január, 1979, olej, majetok FPM Nitra 


POCTA CVERNOVKE 

(Kúria Amrbrusterovcov) 

V máji 2016 mala verejnosť poslednýkrát mož¬ 
nosť nazrieť do unikátneho priestoru bratislav¬ 
skej CVERNOVKY, ktorá bola výrazným kultúrnym 
a spoločenským bodom na mape hlavného mesta. Bývalá 
pradiareň prežila dve svetové vojny, niekoľko politických 
režimov a po ukončení výroby v roku 2003 sa v prázdnych 
halách začali usídľovať ľudia z rôznych odvetví kreatívneho 
priemyslu - grafici, dizajnéri, fotografi, architekti, maliari, fil¬ 
mári. Tvorili, vystavovali, žili a organizovali kultúrne a ume¬ 
lecké podujatia. Prispievali k zlepšeniu kvality života v meste. 
Výstavou POCTA CVERNOVKE vyjadrujú organizátori festivalu 
podporu umelcom, ktorí v priestore do júna 2016 pracovali 
a museli ustúpiť vyšším developerským záujmom. Snahy na¬ 
ďalej budovať centrum kreatívneho priemyslu, kultúry a spo¬ 
ločenského rozvoja nadmestského významu sa presúvajú 



do bývalej chemickej priemyslovky na Račianskej ulici. Výsta¬ 
va inštalovaná v historickom objekte Kúrie Armbrusterovcov 
prinesie výber z diel špičky súčasného mladého slovenského 
výtvarníctva: Matej Fabian, Peter Cvik, Matúš Maťátko, Marek 
Jarotta,Tomáš Klepoch a Andrea Kopecká. 



ŠTIAVNICKÉ INTERIÉRY 

LETMÝ POHĽAD DO NAVEKY ZMIZNUTÝCH ZÁKUTÍ 

(Renesančný vinohradnícky dom) 


„Banská Štiavnica patrí medzi mestá obohacujúce 
iných . V ťažkých podmienkach a v tme, ktorá sa blyští 
zlatom a striebrom, je sústredená na prácu . Pre 
druhých a trochu pre seba Magda Vašáryová, prológ 
ku knihe Štiavnické interiéry. 

Kolekcia fotografií Štiavnické interiéry vznikla v súvis¬ 
losti s rovnomenným knižným projektom Andrey Niž- 
ňanskej a Ivety Chovanovej (o.z. Kruh, Marenčin PT, 
2011), ktorý zaznamenáva a dešifruje autentickú atmosféru Ban¬ 
skej Štiavnice. Ide o koláž komorných fotoreportáží nielen štiav¬ 
nických interiérov, ale aj príbehov ľudí, pre ktorých Štiavnica je, či 
bola domovom. Náhľad za krehkú membránu magického mes¬ 
ta. Sonda do každodennosti, do frekvencie spomaleného času 
spomienok a snov. Do sveta, ktorý tu už bol. Za knihou i výsta¬ 
vou stoja dve absolventky dejín architektúry a ochrany pamiatok 
na STU v Bratislave. Ide už v poradí o ich štvrtú spoločnú publiká¬ 


ciu. Výstava fotografií inštalovaná počas festivalu vo Svätom Jure 
práve vjednom zo zatiaľ nezrekonštruovaných starých vinohrad¬ 
níckych domov z 15. storočia má niekolko skrytých významov. 
Nakúkame do zákutí starých domovov, do kuchýň, obývačiek 
a spální, ktoré už neexistujú. Miznúci svet v meste s mimoriadne 
silným génius loci, spoločným pre Banskú Štiavnicu a Svätý Jur. 




JOZEF LACKOVIČ - MALIAR OPTIMISTICKÝCH VÝJAVOV (AINova - Infocentrum) 

„ Tvorím tak, aby ten, kto sa pozerá na môj obraz, chcel byť v ňom." Jozef Lackovič 



Svätý Jur má s Banskou Štiavnicou okrem génius 
loci a Samuela Mikovíniho spoločného aj vzácne¬ 
ho insitného maliara Jozefa Lackoviča, ktorý sa celý 
život rád vracal do rodného Svätého Jura, do mestečka, ktoré 
si v pamäti uchoval ako magické a jedinečné svojou históriou, 
tradíciami, voňajúce človečinou a skvelým vínom. Druhým 
domovom mu bola Banská Štiavnica. Jeho rozprávkovo čarov¬ 
né, svieže obrazy plné pitoreskných postavičiek, humoru a ži¬ 
votného optimizmu vystavilo takmer dvadsať galérií a múzeí 
na samostatných i kolektívnych výstavách na Slovensku a v za¬ 
hraničí. O diele Jozefa Lackoviča vznikli štyri televízne filmy 
a jeho obrazy sú súčasťou stálych zbierok viacerých význam¬ 
ných múzeí na Slovensku. V roku 2000 napísal spoločne s dcé¬ 
rou Máriou Celkovou knihu spomienok Genius loci. Po ukon¬ 
čení „Bratislavskej reálky" kde ho učili výtvarníci ako Ľudovít 
Fulla, Alojz Struhár či Gejza Baláž, nastúpil na Strednú lesnícku 
školu v Banskej Štiavnici, kde 30 rokov pôsobil ako pedagóg. 
Zavŕšením jeho jurskej vinohradníckej tematiky je cyklus dva¬ 
nástich obrazov Vinohradnícky kalendár a návštevníci festivalu 
uvidia výber Lackovičových diel s touto tematikou. 



PAĽO ČEJKA NÁM VYTLAČIL VÝSTAVU „NA KĽÚČ" (Kúria Armbrusterovcov) 


Palo Čejka je umelec, grafický dizajnér, 
spevák kapely Kamoško&Kokosko, DJ 
Reverend, slam-poetrista , učiteľ. Vyštu¬ 
doval Vysokú školu výtvarných umení 
v Bratislave - katedru fotografie v ate¬ 
liéri Miloty Flavránkovej a štúdium 
ukončil na katedre grafického dizajnu 
v ateliéri Ľubomíra Longauera. Venuje sa grafike, najmä lino¬ 
rytu, ktorý využíva vo voľnej tvorbe aj pri ilustráciách. Pracu¬ 
je s rydlom, vŕtačkou aj motorovou pílou. Grafiky tlačí ručne, 


venuje sa fotografii aj literatúre. Pochádza z Bratislavy. Čejkov 
dlhoročný kamarát, grafik a ilustrátor Juraj Florváth sa v člán¬ 
ku pre denník N vyjadril o Čejkovi takto '.„Palo nie je typický gra¬ 
fický dizajnér , ktorý dnes svoje remeslo a seba považuje za stred 
sveta a berie sa smrteľne vážne. On je človek, ktorý pozná hod¬ 
notu času a vie s ním narábať. Keď ho chce preflákať urobí to , 
keď chce čosi ako nedeľný umelec vytvoriť, neváha. A v tom sa 
odzrkadľuje aj jeho pankáčstvo - nikomu nemusí skladať účty, 
anigaleristom, aniklientom."\/o Svätom Jure uvidíme výstavu, 
ktorú Čejka vytvoril špeciálne pre festival. 



Svätojánsky večer: Bluesový samotár, 
tajomná intelektuálna zostava a živel 
slovenského worldmusic neba 

© Po otváracom barokovom koncerte a piatkovom 
koncerteToniho Granka s Martinom Wittgruberom 
nastúpi v sobotu už šiesty koncertný Svätoján¬ 
sky večer. Opäť sme siahli po menách, ktoré v rádiách príliš 
často nepočuť a veríme, že budú pre divákov príjemným 
objavom. Začneme zostra vystúpením britského bluesmana 
z Prahy, ktorý si na pódiách zvyčajne vystačí celkom sám, s gi¬ 
tarou, mikrofónom a malou elektronickou krabičkou. Justín 
Lavash je známy osobitým strhujúcim prejavom a kusiskom 
nespútanej energie. Kamoško&Kokosko je hudobná skupi¬ 
na "ktorú málokto videl a takmer nikto nepočul". Ako žáner 
udáva pravoslávny pop & uhorský rock, my však vieme, že ide 
o zoskupenie výnimočných (nielen) muzikantov zvučných 
mien (Palo Čejka, Peter Hajdin, Vlado Holina, Peter Bálik, 
Martin Shooty Šútovec, Vlado Wittgruber) z prostredia 
bratislavskej alternatívy. Aj tento rok „Scheidlinku" magicky 
rozoznie worldmusic. Na špičkovej úrovni sa v tomto žán¬ 
ri predstaví kapela Banda. So svojím šťavnato-invenčným 
spracovaním slovenského folklóru prerazila aj na najvyššie 
priečky medzinárodných worldmusic hitparád a navyše pre 
festival pripravila exkluzívny program. 


K svätojurským vinárom? Vínnou uličkou, 
do pivníc, za hradby, až do vinohradu! 


(E> 


Názov známej monografie o Svätom Jure z roku 
2009 znie Dejiny mesta písané vínom. Korene vi¬ 
nohradníckej tradície (doložené archeologickými 
nálezmi vinohradníckych nožov) siahajú na tomto území 
minimálne do 9. storočia. Dnes sa nová generácia potomkov 
vinárov - starousadlíkov hlási k rodinnému remeslu. A prichá¬ 
dzajú ďalší, ktorým krajina„malokarpatskéhoToskánska" uča¬ 
rovala. V jurskom chotári dnes víno dopracúva takmer tridsať 
vinárov združených vo Svätojurskom vinohradníckom spolku. 
Ročník 2015 bol kráľovský - vznikla kolekcia vín označených 
pečaťou 400. výročia udelenia prvých kráľovských mestských 
výsad v roku 1615. V medzinárodnej súťaži kráľovských riz- 
lingov tento rok uspelo niekoľko miestnych vinárov. A výber 
z ich tekutých pokladov vám počas festivalu ponúknu v stá- 
ročných pivniciach, vo vinárstvach, vo svätojurskej Vínnej 
uličke, na vernisážach výstav, v unikátnej vinotéke ViNO- 
CENTRUM, ale aj v obnovenom vinohrade Hoffweingarten. 
Spôsob myslenia dnešných svätojurských vinohradníkov, ich 
zámery a vízie vám priblíži aj výstava fotografií Premena vi¬ 
nohradov občianskeho združenia Chráňme vinohrady. 


Raňajky v záhrade Grófa Scheidlina, 
čajovňa Ármina Vámbéryho, 
mestská hra, grafická dielňa, výtvarný plenér... 
zabudli sme na niečo? 

„Rozprávky nevznikli preto, aby deti zaspali, ale aby 
sa dospelí zobudili/' Milan Rúfus 



Nie, nezabudli sme ani na vaše deti. Nechceme, aby 
ste ich odkladali, keď si chcete ísť pozrieť výstavu, 
či vypočuť koncert. Naopak, vezmite ich so sebou 
a kým sa vy budete prechádzať medzi obrázkami, 
oni si zatiaľ v grafickej dielni vytvoria dielko, pri 
ktorom lepšie pochopia proces umeleckej tvorby. 
Vezmite ich na mestskú hru, pri ktorej hravou formou prebá¬ 
dajú kus miestnej histórie. Čajovňa Ármina Vámbéryho vás 
v Scheidlinovej záhrade okrem čaju, kávy a limonád ponúk¬ 
ne aj knihami z nášho obľúbeného kníhkupectva Artforum, 
kde si v pásme Ilustrovaný svet fantázie vypočujete úryv¬ 
ky z detských kníh s autorskými ilustráciami a priamo od ich 
tvorcov sa dozviete ako vzniká knižná ilustrácia. Popoludní 
sa vám predstaví divadlo J.U.R.T.A s rozprávkou pre deti 
i dospelých. Na záhradnom mini trhu si kúpte niečo chutné 
pod zub alebo ručný obraz, mydlo či šperk. Pri prechádzke 
mestom sa určite vyberte do obnoveného vinohradu Flof- 
fweingarten! Bude vás tam čakať výtvarný plenér s krásnym 
výhľadom. Sadnite do trávy, vezmite uhlík a tvorte. Keď sa ne¬ 
budete hanbiť vy, ani vaše deti sa nebudú... 

MICHAL ŠKROVINA: PRÍBEHY Z MÔJHO ŽIVOTA 

(Renesančný vinohradnícky dom) 


Michal Škrovina je významný predstaviteľ slovenské¬ 
ho insitného umenia. Narodil sa a vyrastal v Martine, 
architektúru vyštudoval v Bratislave a v Prahe. Prvý 
obrázok na skle namaľoval začiatkom 70-tych rokov a v roku 1982 
obohatil teoretik insitného umenia Štefan Tkáč kolekciu sloven¬ 
ského ľudového a insitného umenia, ktorú prezentoval v Paríži už 
aj dielami Michala Škrovinu. Otvoril tak Škrovinovej tvorbe brány 
do sveta. Neskôr boli jeho obrázky vystavované na autorských 
a kolektívnych výstavách vo Francúzsku, v Mexiku či v Poľsku. Ma¬ 
liarova tvorba má korene v spomienkach z detstva, krajine okolo 
riečky Turiec, ale aj v mýtoch, mágii a naivnom poetizme. Riadi sa 


citom a intuíciou a prirodzenou súčasťou jeho diel je vtip a hu¬ 
mor. Silným inšpiračným zdrojom sú preňho povesti a historické 
udalosti, či už obdobie tureckých nájazdov alebo jánošíkovská 
tradícia. V jeho tvorbe nechýbajú biblické motívy, vianočné tra¬ 
dície, trojkráľoví koledníci. Michal Škrovina spolupracuje s ÚĽUV- 
-om, kde vedie kurzy malby na sklo. Vyrezáva a maľuje drevené 
figúrky s najrôznejšími námetmi, ktorými aj dotvára rámy svojich 
obrázkov. V roku 2008 vyšla monografia, ktorá mapuje takmer 
päť desaťročí Škrovinovej výtvarnej práce. Jeho malby na skle sú 
dnes súčasťou zbierok Slovenského národného múzea, Sloven¬ 
skej národnej galérie a Národného múzea v Prahe. 



MÁRIA BANÁŠOVÁ: HLINENÝ ÚSMEV (Vinárstvo Bognár, Piaristický kláštor) 


Študovala na Strednej škole umeleckého priemyslu 
v Bratislave a na Výtvarnej akadémii v Berlíne. Svoju 
keramickú tvorbu prezentovala na výstavách na Slo¬ 
vensku, v Maďarsku, Nemecku, Rakúsku a Poľsku. Jej diela sa na¬ 
chádzajú aj v súkromných zbierkach vTaiwane, Japonsku, Juhoaf¬ 
rickej republike, Švajčiarsku a USA. V roku 2008 získala cenu Zlatý 
gunár, ktorú udeľuje Akadémia humoru Európskeho festivalu 
humoru a satiry. Jej keramické plastiky zaujali doma i v zahrani¬ 
čí. Pred rokmi hlinu na čas „zabalila" a otvorila vo svojom dome 
čajovňu. Dnes tvorí opäť a podobnosť mena tejto výtvarníčky 
s menom známeho spisovateľa a najvyťaženejšej slovenskej mo¬ 
derátorky nie je náhodná. Návštevníci festivalu uvidia Banášovej 
úžitkovo-dekoratívne predmety, ktoré sú nekonvenčné svojimi 


robustnými tvarmi a precíznou kresbou a kolekciu neobyčajných 
keramických plastík, v ktorých sa snúbi fantázia ženy s humorom, 
a ktoré prinášajú úsmevný pohľad na život a nečakané situácie. 

„Keďrobíte akúkoľvek tvorivú prácu, je to vaše osobné vyjadrenie. 
Človek vníma okolie a to, čo vníma, absorbuje do seba, aby to po¬ 
tom mohol tvorivým spôsobom nejako vyventilovať, vyjadriť. Keď¬ 
že ja som keramikárka, mojím vyjadrovacím prostriedkom je hlina. 
(...) Mám pocit, že dnes dávajú ľudia menej peňazí na umenie. Buď 
nemajú financie, alebo ak ich majú, tak ich radšej dajú na iné veci, 
napríklad na let vrtuľníkom alebo na večeru v Miláne. Pamätám 
sa, že cez Dielo si kedysi kupovali moje sošky mladí ľudia na stoko¬ 
runové splátky. To by sa dnes asi nestalo." 



VERONIKA LUČENIČOVÁ GABČOVÁ: SUPERSTRUNY (Vinárstvo Dubovský&Grančič) 


Venuje sa voľnej výtvarnej tvorbe v oblasti 2D diel 
maľby, kresby, grafiky, ale i 3D objektov, sôch a di¬ 
zajnu. Vytvára vlastné koncepty komorných a mo¬ 
numentálnych priestorových výtvarných realizácií pre interiér 
i exteriér. Vo svojej tvorbe predstavuje kolekcie výtvarných 
diel, v ktorých využíva kameň, sklo, zlato, železo, bronz, nerež, 
drevo keramiku, papier a iné. 

Profesionálne sa podieľa na reštaurovaní umeleckohistoric¬ 
kých pamiatok a záchrane kultúrneho dedičstva. Po ukon¬ 
čení štúdia na SŠUP v odbore keramika, na VŠVU - maľba, 
či reštaurovanie a po zahraničných pobytoch pôsobila dlho¬ 


ročne ako pedagóg na VŠVU v Bratislave, v súčasnosti pô¬ 
sobí v Slovenskej národnej galérii, participuje na mnohých 
charitatívnych aktivitách, je spoluzakladateľkou OZ Linaje. 
Vystavuje samostatne i na kolektívnych výstavách , projek¬ 
toch, medzinárodných sympóziách. Jej autorské diela sú 
zastúpené v galériách a súkromných zbierkach v krajinách : 
Slovensko, Česko, Rakúsko, Slovinsko, Chorvátsko, Taliansko, 
Nemecko, Holandsko, Belgicko, Anglicko, USA, Austrália, žije 
a tvorí v Bratislave. V programe festivalu sa predstaví počas 
autorského večera pri tvorbe inšpirovanej čítaním poézie 
Bibiány Ondrejkovej. 



MULTIKULTÚRNE MESTO (Literárne a vlastivedné múzeum) 


Výstava priblíži návštevníkom multikultúrnu a mul- 
ffc jjj tikonfesionálnu históriu mesta Svätý Jur, ktorá bola 
bežnou a prirodzenou súčasťou jeho histórie až do 
obdobia po druhej svetovej vojne. Vo Svätom Jure spolunaží¬ 
vali rôzne etniká a príslušníci rôznych vierovyznaní. Zanecha¬ 
li v ňom výrazné spoločenské stopy rodiny s nemeckými, či 
maďarskými koreňmi, evanjelici, Židia aj katolíci. Obyvatelia 
Sv. Jura ešte donedávna bežne ovládali tri reči. Multietnické 


spolužitie v dejinách mesta ilustruje aj história dobrovoľného 
hasičského zboru, ktorý vo Svätom Jure založili mešťania v 
roku 1881. Jeho členmi boli vysoko postavení vážení občania 
a myšlienka tolerantného spolunažívania a spolupráce Maďa¬ 
rov, Nemcov, Židov a Slovákov bola v tomto spolku mimoriad¬ 
ne živá. Dokladajú to zápisy v historických hasičských knihách, 
vedené v priebehu rokov 1881-1946 striedavo v nemčine, ma¬ 
ďarčine a slovenčine. 



Svätojurský slimák a Pánko 

(námestie. Prostredná ul.) 


A prečo by sme sa na záver festivalu niekam po- 
líjH ' J náhľali, keď netreba?! Najrýchlejšieho sloven- 
ského cyklistu sme už v Jure nedávno mali, teraz 
hľadáme toho najpomalšieho. V nedeľu sa na svätojurskom 
námestí rozpúta zúrivý pretek o najpomalšieho zjazdára 
od studne k fontáne. Klesanie 6%! Na odlákanie pozornosti 
súperov zahrá skupina Pánko s hravou hudbou pre malých 
aj veľkých. No nechystá sa hrať v slimačom tempe. 


Zlatá jama, jurské chute a hadárske recepty 
(Škola varenia. Kamenný dvor) 

Okrem drobných jurských pochutín, ktoré vám 
v sobotu nachystajú miestne gazdinky, si nechaj¬ 
te na nedeľu miesto v brušku aj na jurský pokrm 
„pričmajznutý" tvorbou šéfkuchárov z miestnej 
Školy varenia. Obedové menu v kombinácii s ori¬ 
ginálnym prednesom na kuchynskú tému v po¬ 
daní trojgeneračného ženského ansamblu Violy Almássy 
Kováčovej s dcérou a vnučkou, s vínom od miestneho vinára 
a s hrou Zlatá jama, ktorú Divadlo na stoličkách uvedie vo 
festivalovej premiére v starobylej pivnici - neodolateľný ne¬ 
deľný program. 



...Bože milosci, kominár, hromazdinky, čičurátka, ma- 
ďeran, nešpor, cviboch, dinctovať, poliš, escajch, ger- 
hen, rebrujem ribizl, moržujem, drobance, džina; grin- 
cajch, hachla... 

Hadársky kuchynský slovníček 


VÝSTAVY VÝTVARNÉHO UMENIA, FOTOGRAFIÍ, KERAMICKEJ PLASTIKY 
budú otvorené od piatka 24.6. (12.00-21.00) a v sobotu a v nedeľu (10.00-18.00) 


PIATOK 24. jún 


17.00 Slávnostné OTVORENIE FESTIVALU: prednáška riaditeľa Maďarského geografického múzea v Buda¬ 

pešti Dr. Jánosa Kubasseka o význame osobnosti SAMUELA MIKOVÍNIHO | AINova-Infocentrum 
18.00 Komentovaná vernisáž obrazov JOZEFA LACKOVIČA (výstavou prevedie dcéra maliara Mária Čelko- 

vá) | AINova-Infocentrum 

19.00 VIVA VIVALDI! (A. Vivaldi, A. Correli,T. Merula). Otvárací koncert súboru II Cuore Barocco | kostol sv.Juraja 

20.30 Vernisáž výstavy ŠTIAVNICKÉ INTERIÉRY | Renesančný vinohradnícky dom 

21.00 Koncert TÔNI GRANKO & MARTIN WITTGRUBER | Renesančný vinohradnícky dom 

Sprievodné podujatie: Medzinárodná muzikologická konferencia Ústavu hudobnej vedy SAV Pramene renesančnej a barokovej hudby na Spiši a v Euró¬ 
pe | Sources of Renaissance and Baroque mušie in Scepusia and in Európe, Hotel Maxim 


SOBOTA 25. jún 


10.00-12.00 RAŇAJKY V TRÁVE: piknik v záhrade grófa Scheidlina + Literárna Čajovňa Ármina Vámbéryho, 

Potulný biograf (projekcie) + čitáreň + hry a aktivity pre deti o.z. Mozaika + raňajkové občerstvenie 

12.30 Detská MESTSKÁ HRA oz. POTVOR!„Po stopách kartografa Samuela Mikovíniho" | začiatok 
v Scheidlinovej záhrade a VÝTVARNÝ PLENÉR vo vinohrade Hoffweingarten 

13.00-16.00 GRAFICKÁ DIELŇA (pre deti a odvážnych dospelých) | Renesančný vinohradnícky dom 

14.00 ILUSTROVANÝ SVET FANTÁZIE - deti čítajú úryvky z kníh a ilustrátori a prekladatelia rozprávajú 

o svojej tvorbe (Peter Uchnár, Adrián Ferda, Silvia Švecová, prekladateľky Zuzana Dodoková, Jana 
Hônschová), spojené s hudobným vystúpením žiačok ZUŠ Svätý Jur 

15.00 Vernisáž výstavy „na skle maľované": MICHAL ŠKROVINA: PRÍBEHY Z MÔJHO ŽIVOTA | Renesanč¬ 

ný vinohradnícky dom 

15.30 VINÁRKY Literárno dramatický odbor ZUŠ Svätý Jur | Scheidlinova záhrada 

16.00 HOP SA HOR SA ZEM OTVOR SA! Divadlo J.U.R.T.A | Scheidlinova záhrada 

16.00 NA SKLE MAĽOVANÉ! skupina Banda zahrá skladby zo slávneho muzikálu | kostol Najsvätejšej 

trojice-kostol Piaristov 

19.00 VEČER POÉZIE: čítanie autorských básní Bibiány Ondrejkovej, spojené so živou výtvarnou tvorbou 

a výstavou diel akad. mal. Veroniky Gabčovej | Vinárstvo Dubovský&Grančič 


17.00 SVÄTOJÁNSKY VEČER | Scheidlinova záhrada: 


17.00 JUSTÍN LAVASH (blues) 

18.30 KAMOŠKO & KOKOSKO (uhorský rock a pravoslávny pop) 

20.00 BANDA (slovenská world mušie) 

21.30 Nočná vernisáž dvoch výstav: POCTA CVERNOVKE a PAĽO ČEJKA | Armbrusterova Kúria 

22.00 Projekcia pod nočnou oblohou TAJEMSTVÍ HRADU V KARPATECH (r. O. Lipský) | Kúria Armbrusterovcov 

Sprievodné podujatie: Medzinárodná muzikologická konferencia Ústavu hudobnej vedy SAV Pramene renesančnej a barokovej hudby na Spiši a v Euró¬ 
pe | Sources of Renaissance and Baroque mušie in Scepusia and in Európe (hotel Maxim, 9.00 - 16.00) 


NEDEĽA 26. jún 


12.00 JURSKÉ CHUTE - Obed s Violou Almássy Kováčovou a šéfkuchármi zo Školy varenia, ktorí pripravia „hadár¬ 

ske" recepty. Prednes tematických úryvkov z knižky Hadári | Kamenný dvor a Škola varenia. Obed sa bude 
podávať v čase od 11.30 do 14.00 (nutná rezervácia e-mailom na: tomasovicova@gurman-club.sk) 

15.00 SVÄTOJURSKÝ SLIMÁK - najrýchlejšieho cyklistu sme tu už mali, hľadáme najpomalšieho Koncert 

skupiny PÁNKO (hravá hudba nie len pre deti) | námestie, Prostredná ul. 

16.30 ZLATÁ JAMA Divadlo na stoličkách | Pivnica Kamenný dvor + ochutnávka vín z Kamenného dvora 

18.00 Chrámový zbor CALAZANCIUS - M. Sch. Trnavský, Suchoň, M. Spusta, A. Chačaturjan, G.B.Viotti. Kon¬ 

cert bude hovoreným slovom sprevádzať Štefan Chrappa | kostol Najsvätejšej Trojice - kostol Piaristov 


VÝSTAVY 


Michal Škrovina: Príbehy z môjho života (insitná maľba) | Renesančný vinohradnícky dom 
Štiavnické interiéry (výstava fotografií, Andrea Nižňanská, Iveta Chovanová) | Renesančný vinohradnícky dom 
Pocta Cvernovke (Matej Fabian, Peter Cvik, Marek Jarotta, Matúš Maťátko, Tomáš Klepoch, Andrea Kopecká) | Kúria 
Armbrusterovcov 

Palo Čejka | Kúria Armbrusterovcov 

Jozef Lackovič: Vinohradnícke inšpirácie (insitná maľba) | AINova - Infocentrum 
Multikultúrne mesto (história) | Literárne a vlastivedné múzeum 

Mária Banášová: Hlinený úsmev (keramické plastiky) | Vinárstvo Bognár | Piaristický kláštor 
Veronika Gabčová: Superstruny (grafika + objekty | Vinárstvo Dubovský & Grančič 
Premena vinohradu (výstava fotografií) | vinohrad Hoffweingarten 
Výtvarný plenér | Kúria Armbrusterovcov | vinohrad Hoffweingarten 
Sylvia Brezianska: Výber z tvorby | AINova - Infocentrum 


VÍNNA ULIČKA, historické pivnice a vinárstva, obnovený vinohrad, vernisáže a koncerty. 

Miestne špeciality v Schedlinovej záhrade ponúknu miestne gazdinky a na originálny nedeľný Jurský obed vás pozývame do Školy varenia! 


x 


Michal Škrovina - Žne 


























SVETOVÉ OSOBNOSTI SVÄTÉHO JURA 
Michal Dočolomanský - Jánošík na skle maľovaný 

25.3.1942 - 28.8.2008 

Patril medzi najznámejších slovenských hercov, bol spevákom, moderátorom a imitátorom. Svoju 
hereckú kariéru začínal v ochotníckom divadle vo Svätom Jure a jeho prvou hlavnou úlohu bol Kaj 
v Andersenovej Snehovej kráľovnej. Poslednou hrou, v ktorej v Jure Dočolomanský účinkoval bol 
Geľo Sebechlebský. Ako profesionálny herec zažiaril vo vyše 130 divadelných hrách a v desiatkach 
filmov. Nezabudnuteľným sa stal práve ako Jánošík z muzikálu Na skle maľované, kde vtedy 32-roč- 
ného Michala obsadil do hlavnej úlohy režisér L. Zachar. Dočolomanský tu na jednoduchej scéne 
s obrovskou textilnou šmykľavkou neuverteľných 28 rokov skákal saltá, hral a spieval pod vedením 
umeleckého šéfa Lúčnice Štefana Nosáľa a v spoločnosti ďalších špičkových slovenských hercov. 


Samuel Mikovíni 

1698 (1700?) Ábelová - 23. marec 1750, nedäleko Trenčína 

Polyhistor, architekt, matematik, geodet, kartograf, astronóm, vodohospodár, staviteľ, peda¬ 
góg, umelec - medirytec, prvý Slovák s titulom inžiniera, Samuel Mikovíni bol spolu s Matejom 
Belom mimoriadnym učencom svetového významu vtedajšieho Uhorska. Vynikal v oblasti 
technických vied, svoje poznatky z matematiky, astronómie a fyziky využíval najmä v karto¬ 
grafii, topografii a staviteľstve. Vyhotovoval plány vojenských stavieb, ciest a mostov, fortifikač- 
ných a protipovodňových stavieb a banských zariadení. Preslávil sa mapami a medirytinami, 
na ktorých zachytil vtedajšiu podobu mnohých slovenských miest a hradov. Bol jedným z hlav¬ 
ných spolupracovníkov Mateja Bela. 16. júna 1727 uzavrel vo Svätom Jure manželstvo s Annou 
Reginou Gilligovou. Vo Svätom Jure tiež stanovil jeden zo svojich kartografických triangulač¬ 
ných bodov. Jedna z ulíc vo Svätom Jure dnes nesie meno Mikovíniho. 




KÚRIA ARMBRUSTEROVCOV 


Jedným z malebných, verejnosti bežne neprístupných 
fjf jt) historických objektov, je ranorenesančná šľachtická 
kúria. V tomto ročníku festivalu v nej nájdu návštevníci 
zaujímavo kontrastné výstavy moderného umenia - Pocta Cver- 
novke a grafiky Pala Čejku. Vovedú ich do meštianskeho 
domu, ktorý bol domovom niekolkých generácií známych osob¬ 
ností mesta. Pôvodný majiteľ, Krištof Armbruster, pochádzal zo 
sedmohradskej šľachtickej rodiny. Bol radcom Uhorskej komory 
svätej cisársko-kráľovskej výsosti. Rodina Kautzovcov, ktorých 
potomkovia pokračujú vo vinohradníckej tradícii dodnes, zasa 
patrila k nemeckým obyvateľom. Karol Kautz, ktorý vlastnil na ná¬ 
protivnom rohu ulice hostinec, kúpil kúriu v roku 1882. Ordináciu 
tu mal jeho syn, lekár a ľudomil František Kautz. V roku 1919 sa 
stal mestským lekárom a neskôr štátnym obvodným lekárom. 
Stal sa čestným občanom mesta in memoriam a ulica je dnes na¬ 
zvaná po ňom. Víno sa vtejto kúrii dorába bez prerušenia tradície 
už niekolko storočí. Dnešné plody kautzovskej vinohradníckej 
tradície si vychutnáte vo viacúrovňových pivničných priestoroch 
s valenými tehlovými klenbami, kde je zachovaná prešovňa, pô¬ 
vodný drevený sud,,,ta n k" ktorého vnútro je vyložené skleneným 
obkladom, ale aj impozantný kladový lis z roku 1780. 


SCHEIDLINOVA ZÁHRADA 



Familiárne známa „Šajdlinka" je veľmi príjemným 
mestským zákutím. Ani veľká, ani malá, ukrytá za ko¬ 
vanou bránkou, láka návštevníkov oddýchnuť si pod 
korunami starých líp, sliviek a hrušiek. Maliar a dôstojník gróf 
Friedrich Karí von Scheidlin (1822 Viedeň - 1913 Sv. Jur), ktoré¬ 
mu záhrada kedysi patrila, pochádzal zo starého šľachtického 
rodu pôvodom zo Švajčiarska. Bol žiakom výtvarnej akadémie 
vo Viedni. Pred 156 rokmi sa vo Svätom Jure oženil s Henrie¬ 
tou von Widmannovou-Denglar, ktorej rodina tu mala značný 
majetok. Slovenská národná galéria má vo svojich zbierkach 
približne 300 von Scheidlinových obrazov a časť z jeho tvor¬ 
by vlastnia súkromníci. Záhradu, kde tvoril a trávil čas, odká¬ 
zal miestnej radnici pod podmienkou, že bude navždy slúžiť 
verejnosti. Jeho prosba bola splnená. 


„TURŇA" - DNEŠNÉ 
INFOCENTRUM A GALÉRIA 

Objekt „Turňa" bol postavený v rokoch 1898-1899 
RÍ S? na mestskom pozemku oproti kaštieľu Pálffyovcov. 

Za účelom tejto stavby bola zbúraná časť hradieb 
a jedna bašta. Turňu navrhol staviteľ Ján Dôring z Modry ako 
mestskú telocvičňu pre potreby piaristického gymnázia a ľu¬ 
dovej školy. Slávnostné otvorenie sa konalo 8. marca 1900. 
Po roku 1918 budovu využívali miestne pobočky Orla a Sok¬ 
la a ochotnícky divadelný krúžok. Turňa slúžila obyvateľom 
na rôzne kultúrne podujatia. V 50. rokoch tu pôsobil Socialis¬ 
tický zväz mládeže a v 90. rokoch bol objekt prerobený na bar. 
V rokoch 2004-2005 budovu Mesto v spolupráci s občianskym 
združením Academia Istropolitana Nová zrekonštruovalo z fi¬ 
nančných prostriedkov Mesta a z fondov EÚ Phare. V budove 
dnes sídli turistické Infocentrum a umelecká galéria. 



KOSTOL NAJSVÄTEJŠEJ TROJICE 
A PIARISTICKÝ KLÁŠTOR 

Pôvodne evanjelický kostol dostavaný v roku 1654 
v centre mesta s vežou, tromi zvonmi, organom, za¬ 
svätený Najsvätejšej Trojici patrí od roku 1674 katolí¬ 
kom. Vnútorná výzdoba kostola je baroková a pochádza z konca 
17. a začiatku 18. storočia a barokový organ je jediný na Sloven¬ 
sku v pôvodnej skrini. V roku 1797 ho zhotovil moravský majster 
Výmol. Za povšimnutie stoja tiež: barokový oltár sv. Kríža, baro¬ 
ková kaplnka sv. Jána, barokový oltár Panny Márie a empírová 
kazateľnica. Piaristi prišli do Svätého Jura v roku 1685 a postup¬ 
ne vybudovali kláštor, ktorý pochádza z obdobia po roku 1720. 
Neskôr bol rozšírený o budovu nového gymnázia, ktoré bolo 
až do roku 1919 známe ako centrum vzdelanosti. Odchovalo 
mnoho významných osobností ako napríklad Móric Beňovský, 
Alexander Zahlbruckner, Juraj Fándly, Juraj Palkovič, Jožo Niž- 
ňánsky, či Eugen Suchoň. Slnečné hodiny na kláštor pôvodne 
nainštalovali mnísi. Vyobrazovali krajinu s vinohradmi. V roku 
1985 ich zreštauroval akademický maliar Karol Drexler. Označe¬ 
nie H-K.1986 pripomína priblíženie Halleyho kométy k Zemi. 


GOTICKÝ KOSTOL 
SVÄTÉHO JURAJA 

0 Jedna z najstarších historických pamiatok Sväté¬ 
ho Jura. Gotická stavba bez veže bola postavená 
v poslednej štvrtine 13. storočia a jej vyvýšené 
presbytérium s podzemnou kaplnkou nasvedčuje, že go¬ 
tický kostol nadviazal na staršiu románsku sakrálnu stavbu. 
Najvzácnejšou umeleckou pamiatkou v nej je oltár Svä¬ 
tého Juraja. Z bieleho pieskovca ho v roku 1527 zhotovili 
v dielni Štefana Pilgrama a pri jeho zdobení majstri spojili 
figurálne motívy s rastlinnými. Oltár predstavuje prechod 
gotického slohu k renesančnému. Bol reštaurovaný v roku 
1992. Hudba Antónia Vivaldiho pod klenbami tejto stavby 
bude nezvyčajným zážitkom. Všimnite si tiež fresku svätca, 
gotické pastofórium, mramorový sarkofág grófa Juraja, re¬ 
nesančný náhrobok grófa Gašpara zo Serede, epitaf Jakuba 
Mordaxa a grófky Agnesy, rokokovú kazateľnicu, oltár sv. 
Bartolomeja, patróna Nešticha (1831), či mozaikové vitráže 
Janka Alexyho. 



RENESANČNÝ 
VINOHRADNÍCKY DOM 

Tento pozoruhodný dom je súčasťou radovej zá¬ 
stavby z 15. a 16. storočia, ktorú vybudovali ne¬ 
meckí kolonisti. Objekt je výnimočným príkladom 
architektúry mestského vinohradníckeho domu charakteris¬ 
tickej pre región . Pôvodne gotická stavba z 15. storočia s vy¬ 
soko položeným bytom, plytkými pivnicami a hospodárskymi 
stavbami vo dvore, bola okolo roku 1600 renesančné presta¬ 
vaná, neskôr barokovo upravená a v druhej polovici 20. sto¬ 
ročia zrekonštruovaná. Jej mimoriadny význam je v tom, že 
sa zachovali prvky jej pôvodnej podoby z konca 17. storočia 
- valené pivničné klenby s lunetami, trámové stropy, arkádo¬ 
vé schodisko, ostenia renesančných okien. Výstava fotografií 
Štiavnické interiéry inštalovaná v tomto objekte podčiarkuje 
zaujímavosti tohto domu a láka vychutnať si jeho čaro s po¬ 
három poctivého iskrivého vína. 

